પે’લો હેલ્મેટ પહેરેલો એરફોર્સનો જવાન હમણાં જ સવારના નાજુક તડકાના નમણાં મૃગજળના છાંટા ઉડાડીને ગયો. એક બહેન સાડીના ફરફરાટ સાથે સ્કૂટર લઈને દોડતાં હોય તે રીતે ગયાં. એમની સાડીમાંથી સરી જતા શ્ર્લોક પરથી લાગે છે કે એ શિક્ષિકા આજે તડકા સામે બળવો પોકારી શકશે. ચાની લારીવાળાએ છાપામાં ઊકળતા સમાચાર વાંચવાનું ચાલુ રાખ્યું છે. દૂધની કોથળીઓ લઈને રસ્તો ઓળંગતા એક મધ્યવયસ્ક વ્યક્તિને દિવસની તાજગી બાંધી લાવ્યો છે એવું મિથ્યાભિમાન એને ધીમો પાડી રહ્યું છે. બે સત્સંગીઓએ ભગવાનને નામ તડકાને વટાવવાની હૂંડી લખી નાંખી હોય તેવી કૃત્રિમ શાંતિ પહેરી લીધી છે. નાઈજીરીયન કવિ Dowell oba સળગતા સૂર્યને જોઈને કહે છે.